Kauko Helovirta

Kauko Kustaa Helovirta (oik. Hellström; ) oli suomalainen näyttelijä, jonka ura alkoi puolustusvoimain viihdytyskiertueella 1942–1944 Karhumäen tivolin rintamateatterista, kulki Mikkelin, Lahden ja Tampereen teattereiden kautta ja huipentui usean vuosikymmenen mittaiseen työhön Suomen Kansallisteatterissa.

 Ura 
 Elokuvaroolit 

Elokuvarooleja Helovirralla oli yli 30 aina vuodesta 1950 alkaen. Erityisen käytetty hän oli 1970- ja 1980-luvulla. Ensimmäinen rooli oli elokuvassa Härmästä poikia kymmenen, jossa Helovirta näytteli Isoo-Antin (Tauno Palo) isäänsä vastustavaa Janne-poikaa. Vuosikymmenen lopulla (1958) alkoi yhteistyö Edvin Laineen kanssa elokuvassa Sven Tuuva, jossa Helovirta näytteli kapteeni Dunckeria. Helovirta kohosi Laineen ”luottonäyttelijän” asemaan. Sven Tuuvasta alkaen hän näytteli lähes kaikissa Laineen elokuvissa. Huomattavimmat roolit Laineen elokuvissa olivat Kivivuoren Otto elokuvissa Täällä Pohjantähden alla (1968) ja Akseli ja Elina (1970), Nestori Malinen Kalle Päätalo -filmatisoinnissa Ruskan jälkeen (1979) ja Ovaskaisen isäntä elokuvissa Akaton mies (1983) ja Akallinen mies (1986). Muita Kauko Helovirran elokuvarooleja olivat muun muassa Juuso Walden -parodia Iso-Wille Wållberg Matti Kassilan Severi Suhos-farssissa Meiltähän tämä käy (1973) ja huomattavat sivuosat Risto Jarvan elokuvassa Mies, joka ei osannut sanoa ei (1975) sekä Visa Mäkisen 1980-luvun alun elokuvissa.

 Ääniroolit 

Kauko Helovirta esiintyi myös Yleisradion Radioteatterissa. Helovirta esitti kuunnelmasarjassa Knalli ja sateenvarjo Hannibal Hamilton-Jonesia 1979–1997. Helovirran kuoltua hänen tilalleen tuli Heikki Nousiainen. Toinen kuuluisa rooli oli urheiluselostaja Immo Juhani Peltosen kirjoittamissa Elmo-kuunnelmissa Elmo, urheilija (1977) ja Elmo – muu maailma (1978). Muita radiorooleja olivat esimerkiksi pääosat Arto Paasilinna -tulkinnoissa Isoisää etsimässä (1978) ja Hirtettyjen kettujen metsä (1985), jotka ohjasi Helovirran vaimo Rauni Ranta. Eero Leväluoman 1960-luvulla ohjaamissa Kalle-Kustaa Korkin ja Pekka Lipposen seikkailuissa hän esitti toista pääosaa, Kalle-Kustaa Korkkia sarjakuunnelmissa Sumulaakson sankarit ja Rauniokaupungin vanki. Helovirta esitti myös Kansainvälisen noitaliiton puheenjohtajaa Edvard von Boxista Noita Nokinenä -kuunnelmasarjassa 1970- ja 1980-luvulla.

Helovirta ääninäytteli animaatiosarjassa Alfred J. Kwak monia hahmoja, kuten Kuningas Leijonamieltä. Lisäksi hän ääninäytteli elokuvan Kaunotar ja Kulkuri hahmon Jalo, elokuvan Oliver ja kumppanit Francisin ja elokuvan Miekka kivessä Merlinin.

Vuonna 1974 Mainosuutiset-lehti listasi Helovirran edellisvuoden viidenneksi eniten käytetyksi mainoselokuvien spiikkeriksi. 

 Kuolema 

Kauko Helovirta kuoli Helsingin diakonissalaitoksen sairaalassa sairastettuaan syöpää ja hänet haudattiin Malmin hautausmaalle.

 Filmografia 

 Elokuvat Vuosi Nimi Rooli 1950  Härmästä poikia kymmenen  Janne, Isoo-Antin poika 1955  Kesäyön lapset  Kiikan Antti 1958  Sven Tuuva  kapteeni Duncker 1962  Pojat  Fritz-setä Pikku suorasuu  pankinjohtaja Kaarlo Heinonen Ihana seikkailu  vuori-insinööri Anders von Holden 1963  Villin Pohjolan kulta  Markus, pankinjohtaja Turkasen tenava!  tuomari Erkki Kuitu 1965  Pariisilaissolmio   1966  Johan nyt on markkinat!  taiteilija Pertti Paaso 1968  Täällä Pohjantähden alla  Otto Kivivuori 1969  Vodkaa, komisario Palmu  Suopon päällikkö Kiilasniemi 1970  Akseli ja Elina  Otto Kivivuori 1971  Aatamin puvussa… ja vähän Eevankin  nimismies Korpela Kreivi  Leilan isä, maatilan isäntä 1973  Meiltähän tämä käy  vuorineuvos Wille Wållberg 1975  Mies, joka ei osannut sanoa ei  poliisi Vilho Hakola

 Elokuvat Vuosi Nimi Rooli 1977  Viimeinen savotta  Loimaan Roope Jäniksen vuosi  poliisipäivystäjä 1978  Tuntematon ystävä  tohtori Oiva Berg, oikeuslääkäri Syksyllä kaikki on toisin  hautakiviyrittäjä Rauhala Rautakauppias Uuno Turhapuro – presidentin vävy  asiakas rautakaupassa Piilopirtti  kiinteistönvälittäjä Kosonen 1979  Ruskan jälkeen  Nestori Malinen Natalia  nimismies Paavo Jyrkänne 1980  Tulitikkuja lainaamassa  konstaapeli Torvelainen Mitäs me sankarit  Juhani Särkimäki 1981  Kaikenlaisia karkulaisia  päätoimittaja Aleksi Virtanen 1982  Likainen puolitusina  majuri Auer 1983  Akaton mies  Ovaskaisen isäntä 1984  Yön saalistajat  Topi, komisario 1986  Akallinen mies  Ovaskaisen isäntä 1992  Mestari  taksikuski

 Televisio Vuosi Sarja Rooli 1962  Huivi  kirkkoherra Matthews 1966  Sisarukset  1970–1976  Naapurilähiö  Hjalmar Raita 1975–1979  Sämpy  johtaja Rosenqvist 1977  Veera ja Saara  herra Merikukka 1985  Pikapakinapaketti  1991  Hynttyyt yhteen  talonmies Mutka 1995–1996  Kotikatu  Martti Mäkimaa

Ääninäyttelijänä

 Lähteet 

 Aiheesta muualla 




Luokka:Suomalaiset näyttelijät
Luokka:Suomalaiset teatterinäyttelijät
Luokka:Suomalaiset radionäyttelijät
Luokka:Pro Finlandia -palkitut
Luokka:Vuonna 1924 syntyneet
Luokka:Vuonna 1997 kuolleet